पाएं अपने शहर की ताज़ा ख़बरें और फ्री ई-पेपरडाउनलोड करें
जिले में वैक्सीन के डोज समाप्त हो गए हैं। बुधवार को जिला मुख्यालय सहित जिले के टीकाकरण केंद्रों पर ताले लटके रहे। अभी 45 आयुवर्ग के लोगों का टीकाकरण पूरा नहीं हो रहा है। 45 से अधिक आयुवर्ग के करीब 4.19 लाख लोगों का अभी टीकाकरण होना शेष है।
जिले में इस आयुवर्ग के लोगों को अभी 38 फीसदी ही वैक्सीन लग पाई है। हालांकि वैक्सीनेशन में चूरू ब्लाॅक जिले में सबसे आगे है। यहां 50 फीसदी टीकाकरण हो चुका है। कार्यवाहक आरसीएचओ डॉ. मथुरिया ने बताया कि जिले में आज कहीं भी टीकाकरण नहीं है। क्योंकि अब डोज नहीं बचे हैं।
नए डोज मिलने पर टीकाकरण शुरू किया जाएगा। बता दें कि जिले में वैक्सीनेशन शुरू होने के बाद पहली बार डीबी अस्पताल के आदर्श टीकाकरण केंद्र पर बुधवार को ताला लटका रहा। उल्लेखनीय है कि जिले में फिलहाल 45 से अधिक आयुवर्ग को टीकाकरण चल रहा है। इसके अलावा हेल्थ वर्कर्स, फ्रंटलाइन को भी डोज लगाए जा रहे हैं।
अभी नहीं होगा 18 आयुवर्ग के युवाओं को टीकाकरण
चूरू जिले में अभी 15 दिनों तक 18 या इससे अधिक आयुवर्ग के युवाओं का टीकाकरण नहीं होगा। कार्यवाहक आरसीएचओ डॉ. ने बताया कि इस आयुवर्ग के टीकाकरण के लिए राज्य सरकार से अभी कोई गाइडलाइन नहीं मिली है। बता दें कि जिले की आबादी का कुल 60 फीसदी वर्ग इसी से संबद्ध है। करीब 14 लाख वैक्सीन डोज की व्यवस्था करनी पड़ेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn